
讬讜诪讗 驻讚 注"讗 - 驻讬专讜砖 砖讟讬讬谞讝诇抓

诇诪拽讟诇讬讛 讘讚讘专 讛谞讝专拽 [诇讛专讜讙 讗讜转讜 讘讚讘专 讛谞讝专拽] 诪专讞讜拽 讘诇讘讚, 讻讙讜谉 讞抓, 砖诇讗 讬讛专讙谞讜 讘讬讚讬诐, 砖讗诐 专讜讞 专注讛 讛讬讗 讬砖 诇讛讬讝讛专 讗祝 诪驻谞讬 讛谞讙讬注讛 讘讜.


讜诪注讬专讬诐: 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 砖诪讜讗诇. 砖砖谞讬谞讜: 讻砖讛讜专讙讬谉 讗讜转讜 讗转 讛讻诇讘 讛砖讜讟讛 鈥� 讗讬谉 讛讜专讙讬谉 讗讜转讜 讗诇讗 讘讚讘专 讛谞讝专拽. 讜注讜讚 讘注谞讬谉 讻诇讘 砖讜讟讛: 讚讞讬讬祝 讘讬讛 [诪讬 砖诪转讞讻讱 讘讜] 讻诇讘 砖讜讟讛 鈥� 诪住转讻谉 讘诪讞诇讛, 讚谞讻讬转 诇讬讛 [诪讬 砖讛讻诇讘 谞讜砖讱 讗讜转讜] 鈥�/span> 诪讬讬转 [诪转]. 讜砖讜讗诇讬诐: 注诇 讝讛 砖讗诪专谞讜 讻讬 讚讞讬讬祝 讘讬讛 [诪讬 砖诪转讞讻讱 讘讜] 讻诇讘 砖讜讟讛 鈥� 讛讜讗 诪住转讻谉, 砖讜讗诇讬诐: 诪讗讬 转拽谞转讬讛 [诪讛 转拽谞转讜] 诇专讬驻讜讬? 讜诪砖讬讘讬诐: 谞讬砖诇讞 诪讗谞讬讛 讜谞讬专讛讬讟 [砖讬驻砖讜讟 讗转 讘讙讚讬讜 讜讬专讜抓]. 诪住讜驻专: 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 讞祝 讘讬讛 讞讚 诪讬谞讬讬讛讜 讘砖讜拽讗 [讛转讞讻讱 讘讜 讗讞讚 诪讗诇讛 讛讻诇讘讬诐 讛砖讜讟讬诐 讘砖讜拽], 砖诇讞讬谞讛讜 诇诪讗谞讬讛 讜专讛讬讟 [驻砖讟 讗转 讘讙讚讬讜 讜专抓]. 讗诪专: 拽讬讬诪转讬 讘注爪诪讬 "讛讞讻诪讛 转讞讬讛 讘注诇讬讛" (拽讛诇转 讝, 讬讘).


注诇 砖讗诪专谞讜 讚谞讻讬转 诇讬讛 [诪讬 砖谞讜砖讱 讗讜转讜] 讛讻诇讘 鈥� 诪讬讬转 [诪转], 砖讜讗诇讬诐: 诪讗讬 转拽谞转讬讛 [诪讛 转拽谞转讜]? 讗诪专 讗讘讬讬: 谞讬转讬 诪砖讻讗 讚讗驻讗 讚讚讬讻专讗 [砖讬讘讬讗 注讜专 砖诇 爪讘讜注 讝讻专] 讜谞讬讻转讜讘 注诇讬讛 [讜砖讬讻转讜讘 注诇讬讜]: 讗谞讗 驻诇谞讬讗 讘专 驻诇谞讬转讗 讗诪砖讻讗 讚讗驻讗 讚讬讻专讗 讻转讬讘谞讗 注诇讱 [讗谞讬 驻诇讜谞讬 讘谉 驻诇讜谞讬转 注诇 注讜专 砖诇 爪讘讜注 讝讻专 讻讜转讘 讗谞讬 注诇讬讱] 诇讞砖 讝讛: "讻谞转讬 讻谞转讬 拽诇讬专讜住". 讜讗诪专讬 诇讛 [讜讬砖 讗讜诪专讬诐] 砖爪专讬讱 诇讻转讜讘: "拽谞讚讬 拽谞讚讬 拽诇讜专讜住", 讜讻讜转讘 讗转 讛砖诐 讬-讛 讬-讛 讛' 爪讘讗讜转 讗诪谉 讗诪谉 住诇讛. 讜谞砖诇讞讬谞讛讜 诇诪讗谞讬讛 讜诇拽讘专讬谞讛讜 讘讬 拽讘专讬 注讚 转专讬住专 讬专讞讬 砖转讗 [讜砖讬驻砖讜讟 讗转 讘讙讚讬讜 讜讬拽讘讜专 讗讜转诐 讘讘讬转 讛拽讘专讜转 注讚 转讜诐 砖谞讬诐 注砖专 讞讚砖讬 讛砖谞讛] 讜谞驻拽讬谞讛讜 讜谞拽诇讬谞讛讜 讘转谞讜专讗 [讜砖讬讜爪讬讗诐 讗讞专 讻讱 讜讬砖专驻诐 讘转谞讜专] 讜谞讘讚专讬谞讛讜 诇拽讟诪讬讛 [讜砖讬驻讝专 讗转 讗驻专讜] 注诇 驻专砖转 讚专讻讬诐 讜讛谞讱 转专讬住专 讬专讞讬 砖转讗 [讜讗讜转诐 砖谞讬诐 注砖专 讞讚砖讬 讛砖谞讛] 讘讛诐 拽讘讜专讬诐 讘讙讚讬讜, 讻讬 砖转讬 诪讬讗 [讻讗砖专 讛讜讗 砖讜转讛 诪讬诐] 鈥� 诇讗 诇讬砖转讬 [讬砖转讛] 讗诇讗 讘讙讜讘转讗 讚谞讞砖讗 [讘拽谞讛 砖诇 谞讞讜砖转] 讜诇讗 诪谉 讛诪注讬谉, 讚讬诇诪讗 讞讝讬 讘讘讜讗讛 讚砖讬讚讗 讜诇讬住转讻谉 [讻讚讬 砖诇讗 讬专讗讛 讗转 讚诪讜转讜 砖诇 讛砖讚 讘诪讬诐 讜讬住转讻谉], 讻讬 讛讗 [讻诪讜 讝讛] 讛诪注砖讛 砖诇 讗讘讗 讘专 诪专转讗 砖讛讜讗 讛诪讻讜谞讛 讙诐 讗讘讗 讘专 诪谞讬讜诪讬, 注讘讚讗 诇讬讛 讗讬诪讬讛 讙讜讘转讗 讚讚讛讘讗 [注砖转讛 诇讜 讗诪讜 拽谞讛 砖诇 讝讛讘] 诇爪讜专讱 讝讛.


讗 讜注讜讚 讗诪专 专' 诪转讬讗 讘谉 讞专砖 砖讛讞讜砖砖 讘讙专讜谞讜 谞讜转谞讬诐 诇讜 住诐 讗驻讬诇讜 讘砖讘转. 诪住讜驻专: 专' 讬讜讞谞谉 讞砖 [讛讬讛 住讜讘诇] 诪诪讞诇转 爪驻讬讚谞讗 砖讛讬讗 诪讞诇讛 讛驻讜讙注转 讘转讞讬诇讛 讘砖讬谞讬讬诐 讜讘讞谞讬讻讬讬诐 讜诇讘住讜祝 讘讘谞讬 讛诪注讬诐. 讗讝诇 讙讘讛 讚讛讛讬讗 诪讟专讜谞讬转讗 [讛诇讱 诇讙讘专转 讙讜讬讛 讗讞转] 砖讛讬转讛 诪驻讜专住诪转 讻专讜驻讗讛, 注讘讚讗 诇讬讛 诪诇转讗 [注砖转讛 诇讜 讚讘专 专驻讜讗讛] 讞诪砖讗 [讘讬讜诐 讞诪讬砖讬] 讜诪注诇讬 砖讘转讗 [讜讘注专讘 砖讘转]. 讗诪专 诇讛: 讘砖讘转 诪讗讬 [诪讛 讗注砖讛]? 讗诪专讛 诇讬讛 [诇讜] 诇讗 爪专讬讻转 [讗讬谉 讗转讛 爪专讬讱] 诇讻讱. 砖讗诇 讗讜转讛: 讗讬 诪爪讟专讬讻谞讗 诪讗讬 [讗诐 讗爪讟专讱 诇讻讱 诪讛] 讗注砖讛? 讗诪专讛 诇讬讛 [诇讜]: 讗讬砖转讘注 诇讬 讚诇讗 诪讙诇讬转 [讛砖讘注 诇讬 砖讗讬谉 讗转讛 诪讙诇讛] 诪讛 讛讬讗 讛转专讜驻讛, 讜讗讝 讗讜诪专 诇讱 讜转讜讻诇 诇注砖讜转 讘注爪诪讱 讗诐 转讝讚拽拽 诇讻讱, 讗讬砖转讘注 [谞砖讘注]: 诇讗诇讛讗 讚讬砖专讗诇 诇讗 诪讙诇讬谞讗 [诇讗诇讛讬 讬砖专讗诇 讗讬谉 讗谞讬 诪讙诇讛]. 谞驻拽 [讬爪讗] 专' 讬讜讞谞谉 讚专砖讛 讘驻讬专拽讗 [讚专砖 讘讚专砖讛 驻讜诪讘讬转] 讜讙讬诇讛 讗转 住讜讚 讛转专讜驻讛 讛讝讜.


讜转讜讛讬诐: 讜讛讗 讗讬砖转讘注 诇讛 [讜讛专讬 谞砖讘注 诇讛]! 讜诪砖讬讘讬诐: 讛讜讗 谞讬住讞 讗转 讛砖讘讜注讛 讻讱: 诇讗诇讛讗 讚讬砖专讗诇 诇讗 诪讙诇讬谞讗 [诇讗诇讛讬 讬砖专讗诇 讗讬谉 讗谞讬 诪讙诇讛] 讜诪讻讗谉 讛讗 [讛专讬] 诇注诪讜 讬砖专讗诇 诪讙诇讬谞讗 [诪讙诇讛 讗谞讬]. 讜诪拽砖讬诐: 诪讻诇 诪拽讜诐, 讜讛讗 讗讬讻讗 [讜讛专讬 讬砖 讘讻讱] 诪砖讜诐 讞诇讜诇 讛砖诐 砖讛讬讗 住讘讜专讛 砖讗讚诐 讙讚讜诇 讻专' 讬讜讞谞谉 讛驻专 讗转 砖讘讜注转讜! 讜诪砖讬讘讬诐: 讚诪讙诇讬 诇讛 诪注讬拽专讗 [砖讛讜讗 讙讬诇讛 诇讛 诪转讞讬诇讛], 砖诪讬讚 诇讗讞专 砖谞砖讘注 讗诪专 诇讛 砖砖讘讜注讛 讝讜 讗讬谞讛 诪讜谞注转 诪诪谞讜 诪诇驻专住诐 讘专讘讬诐.


讜砖讜讗诇讬诐: 诪讗讬 注讘讚讗 诇讬讛 [诪讛 讛专驻讜讗讛 砖注砖转讛 诇讜]? 讗诪专 专讘 讗讞讗 讘专讬讛 [讘谞讜] 砖诇 专讘 讗诪讬: 诪讬 砖讗讜专 (诪讬诐 砖砖专讜 讘讛诐 砖讗讜专) 砖诪谉 讝讬转, 讜诪诇讞. 专讘 讬讬诪专 讗诪专: 砖讗讜专 讙讜驻讬讛 [注爪诪讜], 砖诪谉 讝讬转, 讜诪诇讞. 专讘 讗砖讬 讗诪专: 转专讜驻讛 讝讜 讛讬转讛 诪砖讞讗 讚讙讚驻讗 讚讗讜讜讝讗 [砖讜诪谉 讛诪讬讜爪专 诪诪讜讞 注爪诐 讛讻谞祝 砖诇 讛讗讜讜讝]. 讗诪专 讗讘讬讬: 讗谞讗 注讘讚讬 诇讻讜诇讛讜 [讗谞讬 注砖讬转讬 讗转 讛转专讜驻讜转 讛诇诇讜 讻讜诇谉] 讜诇讗 讗讬转住讗讬 [讛转专驻讗转讬 诪诪讞诇讛 讝讜], 注讚 砖讗诪专 诇讬 讛讛讜讗 讟讬讬注讗 [注专讘讬 讗讞讚] 诪讛 讛转专讜驻讛 诇讻讱: 讗讬讬转讬 拽砖讬讬转讗 讚讝讬转讗 讚诇讗 诪诇讜 转讬诇转讗 [拽讞 讙专注讬谞讬 讝讬转讬诐 砖诇讗 讛讙讬注讜 诇砖诇讬砖 讘讬砖讜诇诐] 讜拽诇讬谞讛讜 讘谞讜专讗 讗诪专讗 讞讚转讗 [讜砖专讜祝 讗讜转诐 讘讗砖 注诇 诪注讚专 讞讚砖] 讜讗讚讘讬拽 讘讻讻讬 讚专讬讛 [讜讛讚讘拽 讗讜转诐 讘砖讜专转 讛讞谞讬讻讬讬诐]. 注讘讚讬 讛讻讬 讜讗讬转住讗讬 [注砖讬转讬 讻谉 讜讛转专驻讗转讬].


讜砖讜讗诇讬诐: 诪诪讗讬 讛讜讛 [诪诪讛 谞注砖讬转] 诪讞诇转 讛爪驻讬讚谞讗? 诪讞诪讬诪讬 讞诪讬诪讬 讚讞讬讟讬, 讜诪砖讬讜专讬 讻住讗 讚讛专住谞讗 [诪讗讻讬诇转 驻转 讞诪讛 诪讚讬 砖诇 讞讬讟讬诐, 讜诪砖讬讬专讬 讚讙讬诐 诪讟讜讙谞讬诐 讘砖诪谉]. 讜诪讗讬 住讬诪谞讬讛 [讜诪讛 住讬诪谞讜] 砖诇 讞讜诇讬 讝讛 鈥� 讻讚 专诪讬 诪讬讚讬 讘讻讻讬讛 讜讗转讗 讚诪讗 诪讘讬 讚专讬 [讻讗砖专 讛讜讗 诪讻谞讬住 诪砖讛讜 讘讬谉 砖讬谞讬讜 讜讬讜爪讗 讚诐 诪谉 讛讞谞讬讻讬讬诐]. 专' 讬讜讞谞谉 讻讬 讞砖 [讻讗砖专 讛讬讛 住讜讘诇] 诪诪讞诇转 讛爪驻讬讚谞讗, 注讘讚 讛讻讬 讘砖讘转讗 讜讗讬转住讬 [注砖讛 讻讱 专驻讜讗讛 讝讜 讘砖讘转 讜讛转专驻讗]. 讜砖讜讗诇讬诐: 讜专' 讬讜讞谞谉 讛讬讻讬 注讘讬讚 讛讻讬 [讻讬爪讚 注砖讛 讻讱] 诇讛转专驻讗 讘砖讘转 讘讚讘专 砖讛讜讗 诪讞诇转 讛砖讬谞讬讬诐 讘诇讘讚? 讗诪专 专讘 谞讞诪谉 讘专 讬爪讞拽: 砖讗谞讬 [砖讜谞讛] 爪驻讬讚谞讗 讛讜讗讬诇 讜诪转讞讬诇 讞讜诇讬 讝讛 讗讻谉 讘驻讛 讜讛讜讗 谞专讗讛 讻诪讞诇转 砖讬谞讬讬诐, 讗讜诇诐 讘住讜驻讜 砖诇 讚讘专 讛专讬讛讜 讙讜诪专 讘讘谞讬 诪注讬讬诐 讜讛讜讗 诪住讜讻谉.


讗诪专 诇讬讛 [诇讜] 专' 讞讬讬讗 讘专 讗讘讗 诇专' 讬讜讞谞谉: 讻诪讗谉 [讻砖讬讟转 诪讬] 注砖讛 讝讗转 鈥� 讻砖讬讟转 专' 诪转讬讗 讘谉 讞专砖, 砖讗诪专: 讛讞讜砖砖 讘驻讬讜 鈥� 诪讟讬诇讬谉 诇讜 诇转讜讱 驻讬讜 住诐 专驻讜讗讛 讘砖讘转. 讗诪专 诇讬讛 [诇讜] 专' 讬讜讞谞谉: 讻谉 讛讜讗, 讗诇讗 砖讗谞讬 讗讜诪专 讘讝讜 讛讗讞专讜谞讛 讘诇讘讚, 讘讛讟诇转 住诐 讘驻讬讜 讘砖讘转 诪讜讚讬诐 诇讜 讞讻诪讬诐, 讜诇讗 讘讗讞专转. 讜讗诐 讻谉 诇讙讘讬 住诐 讘砖讘转 诪住讻讬诪讬诐 讞讻诪讬诐 诇讚注转 专' 诪转讬讗 讘谉 讞专砖.


诇讬诪讗 诪住讬讬注 诇讬讛 [讛讗诐 谞讗诪专 砖诪住讬讬注转 诇讜] 讘专讬讬转讗 讝讜: 诪讬 砖讗讞讝讜 讬专拽讜谉 鈥� 诪讗讻讬诇讬谉 讗讜转讜 讘砖专 讞诪讜专 诇专驻讜讗讛, 诪讬 砖谞砖讻讜 讻诇讘 砖讜讟讛 鈥� 诪讗讻讬诇讬谉 讗讜转讜 诪讞爪专 讻讘讚 砖诇讜, 讜讛讞讜砖砖 讘驻讬讜 鈥� 诪讟讬诇讬谉 诇讜 住诐 讘砖讘转, 讚讘专讬 专' 诪转讬讗 讘谉 讞专砖. 讜讞讻诪讬诐 讗讜诪专讬诐: 讘讗讬诇讜 讗讬谉 讘讛诐 诪砖讜诐 专驻讜讗讛. 讜谞讚讬讬拽 诪谉 讛诇砖讜谉 "讘讗诇讜" 诇诪注讜讟讬 诪讗讬 [诇诪注讟 诪讛]? 诪讗讬 诇讗讜 诇诪注讜讟讬 [讛讗诐 诇讗 讛讻讜讜谞讛 诇诪注讟] 注谞讬谉 讝讛 砖诇 住诐 砖讞讻诪讬诐 诪讜讚讬诐 砖诪讜转专 讘砖讘转?


讜讚讜讞讬诐: 诇讗, 诇诪注讜讟讬 [诇诪注讟] 专驻讜讗讛 讗讞专转 砖讗诪专 专' 诪转讬讗: 诪拽讬讝讬谉 [讛拽讝转] 讚诐 诇专讬驻讜讬 诪讞诇转 讛住专讜谞讻讬, 砖诪讜转专 诇注砖讜转 讻谉 讘砖讘转. 讜诪注讬专讬诐: 讛讻讬 谞诪讬 诪住转讘专讗 [讻讱 讙诐 讻谉 诪住转讘专] 诇讜诪专. 讚转谞讬讗 [砖讻谉 砖谞讬谞讜 讘讘专讬讬转讗 讗讞专转]: 砖诇砖讛 讚讘专讬诐 讗诪专 专' 讬砖诪注讗诇 讘专' 讬讜住讬 砖砖诪注 诪砖讜诐 (诪砖诐) 专' 诪转讬讗 讘谉 讞专砖: 诪拽讬讝讬谉 讚诐 诇住专讜谞讻讬 讘砖讘转, 讜诪讬 砖谞砖讻讜 讻诇讘 砖讜讟讛 诪讗讻讬诇讬谉 讗讜转讜 诪讞爪专 讻讘讚 砖诇讜, 讜讛讞讜砖砖 讘驻讬讜 诪讟讬诇讬谉 诇讜 住诐 讘砖讘转.


讜讞讻诪讬诐 讗讜诪专讬诐: 讘讗讬诇讜 讗讬谉 讘讛谉 诪砖讜诐 专驻讜讗讛. "讘讗讬诇讜" 诇诪注讜讟讬 诪讗讬 [诇诪注讟 讗转 诪讛]? 诪讗讬 诇讗讜 讗转专转讬 讘转专讬讬转讗 [讛讗诐 诇讗 讛讬转讛 讛讻讜谞讛 注诇 砖谞讬 讚讘专讬诐 讛讗讞专讜谞讬诐] 砖讗讬谉 讘讛诐 诪砖讜诐 专驻讜讗讛 讜诇诪注讜讟讬 讚专讬砖讗 [讜诇诪注讟 讗转 讛专讗砖讜谞讛] 讛拽讝讛 诇住专讜谞讻讬 砖讛讬讗 专驻讜讗讛 诇讚注转 讛讻诇! 讜讚讜讞讬诐: 诇讗, 讗讬谉 诪讻讗谉 专讗讬讛, 讻讬 讗驻砖专 诇讜诪专: 讗转专转讬 讚专讬砖讗 拽诪讬讬转讗 [注诇 砖转讬 讛专讗砖讜谞讜转 砖诇 讛讘专讬讬转讗 讛专讗砖讜谞讛], 讜诇诪注讜讟讬 讚住讬驻讗 [讜诇诪注讟 诪讛 砖讗诪专 讘讗讞专讜谞讛] 诇讙讘讬 住诐 讘砖讘转, 砖讘讝讜 讛讜讚讜 诇讜.

